Woodbridge, som ble profesjonell i 1988, er en av verdens fremste doublespillere. Han vant i løpet av sin tenniskarriere, som varte til 2005, 83 doubleturneringer, hvorav 16 Grand Slam. Han vant også to Grand Slam-titler i mixeddouble. 7. juni 1992 var første gangen han toppet rankinglisten over verdens beste doublespillere. Som singlespiller vant han to turneringer og var som best ranket som nummer nitten (1997).